## Møtebok for Trøgstad og Båstad menighetsråd

|  |  |
| --- | --- |
| **Møtedato** | 21. september 2022 |
| **Møtetid** | Kl 18.30 |
| **Møtested** | Kirkestua |
|  |  |

**Til stede:** Ellen Løchen Børresen, Terje Østby, Even Enger, Toril Aas, Liv Serina Dale.

Meldt forfall: Hanne Aksberg Krogh, Wenche Mysen og Sigmund Nakkim.

**Saksliste**

**Åpning ved Even**

**Sak 27/22 Godkjenning av møtebok fra forrige møte, og godkjenning av innkalling til dette møtet.**

 **Vedtak:**

Møtebok fra forrige møte 31.08.22 ble godkjent. Innkalling og saksliste ble godkjent.

**Sak 28/22 Stol ved Båstad Kirke.**

 Sak 24/22: Båstad velforening har tatt kontakt med kirkevergen angående en gave de har fått til lokalmiljøet i Båstad. Det er en stor fluktstol i tre som kan males i ulike farger. (En sånn som står utstilt ved det entreprenørfirmaet på haugen ved Mona-rundkjøringa før Mysen.) Giver ønsker at gaven kan være et blikkfang som kan få turister til å stoppe opp ved Båstad kirke og ønsker en plassering i nærheten av bautaen. Kirkevergen viste fellesrådet bilder av tiltenkt område inntil busslomma ved kirken (på FR-møte 22.06), oppå en haug der vi ikke klipper og det ikke vil være til sjenanse for bruk av området, og stolen vil være godt synlig fra RV 22 slik giver tenker seg. Giver er Arild Sørlie, sjef i det store hageutstyrsfirmaet LOG (så vidt jeg har forstått), han bor i Båstad og vil gjøre en hyggelig ting for lokalmiljøet.

 Fellesrådet sender saken til Menighetsrådet i Trøgstad og Båstad til avgjørelse.

Jeg la ved bilder i forrige innkalling, og foreslår å velge plassering på den lille haugen. Det blir enkelt ifht klipping/vedlikehold av området. Alternativt kan den stå inne på plenen, lenger inn fra bautaen.

Arild Sørlie ønsker å gi en stol som blikkfang til Båstad Vel. De ønsker at den kan stå ved kirka. Vi ser på bilder og vurderer muligheten.

Befaring på stedet og diskusjon om noe mer nøyaktig plassering og farge.

**Vedtak**: Vi går for stolen diskret plassert på furukollen ved busslomma. Forslag på ensfarget naturfarge som Toril skaffer fargekode på. Det utarbeides en avtale med Båstad velforening hvor det presiseres at Menighetsrådet har rett til å fjerne stolen om den ikke vedlikeholdes.

**Sak 29/22 Budsjettprosessen i Fellesrådet**

Innmelding av investeringsbehov. Søknad om nytt piano fra Natalia Bourlatchenko.

Punkter vi mener bør prioriteres i menigheten

* Nytt piano i Trøgstad kirke inkludert teknisk løsning som bevarer kvaliteten på pianoet i mange år.
* Bedre fungerende prosjektorløsning i Båstad kirke. Mange som ikke ser hva som vises. Flere skjermer/monitorer. Også monitor synlig for de som står i koråpningen.
* Vi minner om lyset ute, mellom Kirken og Kirkestua i Båstad.

**Vedtak:**

Det utarbeides et eget skriv med punktene over, som sendes fellesrådet.

**Sak 30/22 Bemanning på Kirkestallen noen timer tirsdag etter Team-møtet**

Er det mulig å få en frivillig til å koke kaffe og være der f eks fra kl 10.30 – kl 12?

Dermed gir vi en mulighet til å komme innom, stille spørsmål, avtale møter med noen i Teamet, få opplysninger om hvilke personer på Kirkekontoret de kan ringe til osv osv...

Lite å tape på dette så lenge vi får frivillige som ønsker å stille.

**Vedtak:**

Vi planlegger et prøveprosjekt med start fra januar og i et halvt års tid fremover.

**Sak 31/22 Hva vil vi bruke Menighetshusene til?**

Er det mulig at visse grupper i menigheten ønsker å «låne» Kirkestallen? Har dere forslag? Hvordan ser vi for oss framtidig bruk? Ressurser? Økonomi? Mulighet?

Diskusjon om ulike løsninger for å trekke flere leietakere til byggene.

**Vedtak:**

Vi vurderer å tillate alkohol i lukkede selskaper ved utleie av lokalene. Vi ønsker en avklaring på dette, fra Fellesrådet, før vi eventuelt går videre i saken. Dette vil gjøre det lettere for oss å leie ut husene til flere arrangementer.

**Sak 32/22 Møte med MR, Utvalgene, Utvalgskontaktene og Teamet.**

Hvor er vi nå, og hvor vil vi? Hvem er vi?

Vi ønsker kontakt med Teamet.

Samling med utvalgene, hva fungerer, hva fungere ikke. Hvem er vi? Hvordan fungerer hverdagen og hvor skal vi?

**Vedtak:**

Møtedag blir den 27. oktober kl 18.30 i Kirkestallen. Liv Serina sender ut innbydelse til utvalgskontakter og Teamet.

**Sak 33/22 Eventuelt**

**Valg av menighetsråd 2023**

Hvem skal være med i nominasjonskomitéen?

Vi har drøftet forslag på de som kan sitte i komitéen.

**Vedtak:**

Liv Serina ringer rundt og spør ulike vi har på lista.

De aktuelle blir invitert på et menighetsrådsmøte for litt info om hva vi driver med, og prosessen de skal i gang med.

**Strandflagg med Åpen Kirke**.

For å være mer synlige når vi har Åpen Kirke bør vi bestille et flagg til hver kirke. Pris pr stk ca. 2.500, - kr.

**Vedtak:**

Vi bestiller to stykk flagg.

**Sak 34/22 Orienteringer**

* **Terje orienterte fra barnehagen.**
* **Ellen orienterer fra GU og FR.**

Gudstjenesteutvalget

* + Morsomt med litt vikarer.
	+ Ønsker alltid flere frivillige. Mange plasser som skal fylles. Gi beskjed om du kjenner noen som kan spørres.
	+ Planlegging av gudstjenesteplanene for 2023 har startet.
	+ Etter gudstjenesten på torget ønsker Håkon Hauge en konsert i kirken. Tur og kultur-utvalget holder i den saken

Fellesrådet

* + Evaluering av IØKF Indre Østfold Kristelige Fellesråd
	+ Budsjettarbeid og kontakt med kommunen
	+ Opptatt av menighetsbarnehagen i Trøgstad
	+ Høstsalgskomiteen i kirkestallen 26. november, kl 10-14 Høstsalg/adventssamling.
* **Liv Serina orienterer om brev og innspill til MR.**
	+ Årshjulet for arbeidet i Menigheten.
	+ Gullkonfirmanter, 9.okt. 2022. Komitéen arbeider godt. Hvem kan hjelpe til med oppvask og kaffekoking?
	+ Prestestillingen i Trøgstad og Båstad sokn må lyses ut på nytt. Den lyses ut i uke 42, med frist 13. november og ansettelse 13. desember i tilsettingsrådet!
	+ Ellen informerer litt om Inspirasjonskvelden i IØKF, 21.10.22. Tema: «Gudstjenesten, hva skal vi med den?» Påmeldingsfrist 17. oktober.
	+ Videre planlegging ang. «Alle Helgens dag» er i gang.

Møtet avsluttet 21:50

Liv Serina Dale Even Enger

Leder i rådet Sekretær i rådet